Iroq parlamenti shia ko‘ngilli qo‘shinlarining armiya tarkibiga kiritilishi qonun loyihasini ma'qulladi

Iroq parlamenti ko‘pchilik ovoz bilan shia ko‘ngilli qo‘shinlarining mamlakat qurolli kuchlari tarkibiga kiritilishi qonun loyihasini ma'qulladi. Bu haqda Sky News Arabia telekanali xabar berdi. 
Shia ko‘ngilli qo‘shinlari hukumat qo‘shinlari tomonida IShIDga qarshi kurashmoqda.
Shia otryadlarining ozod qilish operatsiyasida ishtirok etishlari sunniy imomlar, Iroq parlamenti deputatlarining katta qismi va Mo‘sul aholisining bir qismi orasida xavotir uyg‘otmoqda. Bu xavotirlar shia otryadlarining Iroqning boshqa shaharlarida IShID bilan kurashishdagi harakatlari bilan bog‘langan. Misol uchun, Tikrit shahri jangarilardan ozod qilingandan keyin shia qo‘shinlari tinch aholiga hujum qilish, uylarga o‘t qo‘yish, talon-tarojlik kabi jinoyatlarni amalga oshirishda ayblangandilar.